Video: Tegnotannies en -toppies | Maroela Media
Brenda Rusnak van Kanada se dogter moes 'n taak vir skool voltooi waar sy een of ander diens aan die publiek lewer. Brenda, wat tegnologies gevorderd is, het gedink dit sal interessant wees as haar dogters en haar maats 'n paar van die senior burgers kon help om bietjie nuwe tegnologie aan te leer.
Die dokumentêre rolprent is uit dié projek gebore en sy staan persone nou wêreldwyd by om soortgelyke programme in hul omgewing te begin.
Die senior burgers maak selfs hul eie YouTube-video's en hou nou kompetisies om te kyk wie se video's word die meeste op dié sosialemediaplatform gekyk. Klik hier om te sien hoe die 89-jarige Shura verduidelik hoe sy 'n mielie in 'n ketel gaarmaak en 'n kaasbroodjie met 'n strykyster 'rooster'. Klik hier om van die ander senior burgers se video's te sien.